Dodatok č. ..
Štatútu hlavného mesta Slovenskej republiky Bratislavy
z ...................... 2012

	Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a), § 7b ods. 2 písm. c) a § 30 zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z. ustanovuje:

Čl. I

	Štatút hlavného mesta Slovenskej republiky Bratislavy v znení dodatkov č. 1 až č. .. sa mení a dopĺňa takto:

1.	V čl. 51 písmeno b) znie:

„b) vypracúva plán ochrany obyvateľstva Bratislavy z podkladov mestských častí, oboznamuje sa s havarijnými plánmi podnikov a prevádzok na svojom území a informuje obyvateľstvo a verejnosť podľa § 15a,“.
	
2.	V čl. 52 písmeno b) znie:

„b) vypracúva plán ochrany obyvateľstva mestskej časti, predkladá Bratislave podklady pre spracovanie plánu ochrany obyvateľstva Bratislavy, oboznamuje sa s havarijnými plánmi podnikov a prevádzok na svojom území a informuje obyvateľstvo a verejnosť podľa § 15a,“.
	
3.	V čl. 53 sa vypúšťa odsek 4 vrátane poznámky pod čiarou k odkazu 107.
	
4.	V čl. 54 ods. 1 sa za písmeno d) vkladá nové písmeno e), ktoré znie:

„e) navrhuje obvodnému úradu fyzické osoby, ktorým môže byť v čase vojny alebo vojnového stavu uložená pracovná povinnosť, a vedie ich evidenciu,“.

Doterajšie písmená e) až i) sa označujú ako písmená f) až j).
	
5.	V čl. 54 sa vypúšťa odsek 6 vrátane poznámky pod čiarou k odkazu 111.
	
6.	Čl. 70 vrátane nadpisu znie:

„Čl. 70
Pôsobnosti Bratislavy v oblasti ochrany pred povodňami

Bratislava podľa osobitného predpisu133)

a)	spolupracuje so správcami vodohospodársky významných vodných tokov a poverenými osobami pri vypracovaní, prehodnocovaní a aktualizáciách predbežného hodnotenia povodňového rizika,
b)	poskytuje správcovi vodohospodársky významných vodných tokov alebo poverenej osobe informácie z územnoplánovacej dokumentácie a prípadne ďalšie informácie, ktoré môžu prispieť k vypracovaniu, prehodnocovaniu a aktualizácii predbežného hodnotenia povodňového rizika,
c)	zabezpečuje vyznačenie všetkých záplavových čiar zobrazených na mapách povodňového ohrozenia do územného plánu Bratislavy alebo územného plánu zóny pri najbližšom preskúmavaní schváleného územného plánu,
d)	spolupracuje na vypracovaní, prehodnocovaní a aktualizácii plánu manažmentu povodňového rizika so správcom vodohospodársky významných vodných tokov a s poverenými osobami; spolupracuje najmä pri navrhovaní preventívnych opatrení na ochranu pred povodňami v katastrálnom území Bratislavy, ktoré spomaľujú odtok vody z povodia do vodných tokov, zvyšujú retenčnú schopnosť povodia alebo podporujú prirodzenú akumuláciu vody v lokalitách na to vhodných a ktoré zmenšujú maximálny prietok povodne, chránia územie Bratislavy pred zaplavením povrchovým odtokom, vodou z vodného toku alebo vnútornými vodami,
e)	koordinuje povoľovanie stavieb a určovanie regulatív priestorového usporiadania a funkčného využívania územia v územnom pláne Bratislavy alebo v územnom pláne zóny s opatreniami na ochranu pred povodňami, ktoré sú uvedené v schválenom pláne manažmentu povodňového rizika,
f)	zriaďuje povodňovú komisiu ako svoj poradný a výkonný orgán, štatút povodňovej komisie schvaľuje primátor,
g)	spolupracuje s Krajským úradom životného prostredia na vyhotovení predbežného hodnotenia povodňového rizika a návrhov plánov manažmentu povodňového rizika, ich prehodnocovaní a aktualizácii,
h)	spolupracuje s Obvodným úradom životného prostredia na vyhotovení predbežného hodnotenia povodňového rizika a návrhov plánov manažmentu povodňového rizika, ich prehodnocovaní a aktualizácii,
i)	riadi a zabezpečuje vykonávanie opatrení na ochranu pred povodňami na území Bratislavy,
j)	spolupracuje vo veciach ochrany pred povodňami s obvodným úradom životného prostredia, s obvodným úradom, s okresným riaditeľstvom Hasičského a záchranného zboru, so správcom vodohospodársky významných vodných tokov a so správcami drobných vodných tokov v katastrálnom území Bratislavy,
k)	v oblasti prevencie vykonáva v rámci preneseného výkonu štátnej správy na úseku ochrany pred povodňami tieto činnosti:
1.	usmerňuje a kontroluje činnosť osôb pri plnení úloh na úseku ochrany pred povodňami,
2.	spolupracuje so správcom vodohospodársky významných vodných tokov, správcom drobných vodných tokov a poverenými osobami pri vypracovaní, prehodnocovaní a aktualizáciách predbežného hodnotenia povodňového rizika,
3.	spolupracuje s poverenými osobami a so správcom vodohospodársky významných vodných tokov na vyhotovení návrhov plánov manažmentu povodňového rizika, ich prehodnocovaní a aktualizácii, najmä pri navrhovaní preventívnych opatrení na ochranu pred povodňami situovaných v katastrálnom území Bratislavy, ktoré spomaľujú odtok vody z povodia do vodných tokov, zmenšujú maximálny prietok povodne alebo chránia územie pred zaplavením počas povodne,
4.	spolupracuje v rámci svojich možností na vykonávaní preventívnych opatrení na ochranu pred povodňami v katastrálnom území Bratislavy, najmä preventívnych opatrení, ktoré spomaľujú odtok vody z povodia do vodných tokov, zvyšujú retenčnú schopnosť povodia alebo podporujú prirodzenú akumuláciu vody v lokalitách na to vhodných, zmenšujú maximálny prietok povodne alebo chránia intravilán pred zaplavením povrchovým odtokom s ich vlastníkmi, správcami alebo užívateľmi,
5.	zriaďuje na plnenie úloh na úseku ochrany pred povodňami povodňovú komisiu a vypracúva jej štatút, ak plnenie úloh obce na úseku ochrany pred povodňami počas povodňovej situácie nezabezpečuje krízový štáb; o rozhodnutí zriadiť povodňovú komisiu informuje obvodný úrad životného prostredia,
6.	zabezpečuje v rámci možností pracovné sily a vecné prostriedky na ochranu pred povodňami, vyhotovuje súpis vecných prostriedkov, zabezpečuje ich riadne uskladnenie a udržiavanie,
7.	zúčastňuje sa povodňových prehliadok na vodných tokoch, ktoré pretekajú cez jej katastrálne územie,
l)	vykonáva pri ochrane pred povodňami, v rámci preneseného výkonu pôsobnosti štátnej správy na úseku územného plánovania a stavebného poriadku, tieto činnosti:
1.	poskytuje správcovi vodohospodársky významných vodných tokov alebo poverenej osobe informácie z územnoplánovacej dokumentácie a prípadne ďalšie informácie, ktoré môžu prispieť k vypracovaniu, prehodnocovaniu a aktualizácii predbežného hodnotenia povodňového rizika,
2.	poskytuje správcovi vodohospodársky významných vodných tokov alebo poverenej osobe podklady potrebné na vyhotovenie, prehodnotenie a aktualizáciu mapy povodňového rizika,
3.	koordinuje povoľovanie stavieb a určovanie regulatív priestorového usporiadania a funkčného využívania územia v územnom pláne obce alebo v územnom pláne zóny s opatreniami na ochranu pred povodňami, ktoré sú uvedené v schválenom pláne manažmentu povodňového rizika,
4.	zabezpečuje vyznačenie všetkých záplavových čiar zobrazených na mapách povodňového ohrozenia do územného plánu Bratislavy alebo územného plánu zóny pri najbližšom preskúmavaní schváleného územného plánu podľa osobitného predpisu,
5.	žiada správcu vodohospodársky významného vodného toku o vypracovanie návrhu rozsahu inundačného územia alebo o navrhnutie zmeny rozsahu inundačného územia na obstaranie územného plánu obce alebo územného plánu zóny v blízkosti neohradzovaného vodného toku, jeho zmeny alebo doplnku,
6.	spolupracuje so správcom vodohospodársky významných vodných tokov a s poverenými osobami pri vypracúvaní, prehodnocovaní a aktualizácii plánu manažmentu povodňového rizika, najmä pri navrhovaní preventívnych opatrení na ochranu pred povodňami situovaných na území Bratislavy, ktoré spomaľujú odtok vody z povodia do vodných tokov alebo chránia územie Bratislavy pred zaplavením povrchovým odtokom, zmenšujú maximálny prietok povodne, chránia územie Bratislavy pred zaplavením vodou z vodného toku alebo chránia územie Bratislavy pred zaplavením vnútornými vodami a navrhované preventívne opatrenia sú situované na jej území,

m)	spolupracuje s vyšším územným celkom na vypracovaní, prehodnocovaní a aktualizáciách predbežného hodnotenia povodňového rizika a častí plánov manažmentu povodňového rizika, ktoré sa týkajú územia vyššieho územného celku,
n)	poskytuje súčinnosť vyššiemu územnému celku na príprave a kontrole zabezpečenia ochrany pred povodňami,
o)	spolupracuje so správcom vodohospodársky významných vodných tokov na vyhotovovaní návrhov plánov manažmentu povodňového rizika, ich prehodnocovaní a aktualizácii.

Poznámka pod čiarou k odkazu 133 znie:
„133)  § 5 ods. 3 a 6, § 6 ods. 10, § 8 ods. 12 a 15, § 22 ods. 3, § 24 písm. c), § 25 písm. c), § 26 ods. 1, 2, ods. 3 prvý až štvrtý, ôsmy, deviaty a jedenásty bod, § 26 ods. 4, § 27, § 32 písm. a) a c), § 36 ods. 3 písm. c) zákona č. 7/2010 Z. z. o ochrane pred povodňami.“.
	
7.	 V čl. 71 odsek 1 znie:

„(1) Mestská časť podľa osobitného predpisu134)

a)	spolupracuje so správcami vodohospodársky významných vodných tokov a poverenými osobami pri vypracovaní, prehodnocovaní a aktualizáciách predbežného hodnotenia povodňového rizika,
b)	poskytuje správcovi vodohospodársky významných vodných tokov alebo poverenej osobe informácie z územnoplánovacej dokumentácie a prípadne ďalšie informácie, ktoré môžu prispieť k vypracovaniu, prehodnocovaniu a aktualizácii predbežného hodnotenia povodňového rizika,
c)	zabezpečuje vyznačenie všetkých záplavových čiar zobrazených na mapách povodňového ohrozenia do územného plánu zóny pri najbližšom preskúmavaní schváleného územného plánu,
d)	spolupracuje na vypracovaní, prehodnocovaní a aktualizácii plánu manažmentu povodňového rizika so správcom vodohospodársky významných vodných tokov a s poverenými osobami; spolupracuje najmä pri navrhovaní preventívnych opatrení na ochranu pred povodňami v katastrálnom území mestskej časti, ktoré spomaľujú odtok vody z povodia do vodných tokov, zvyšujú retenčnú schopnosť povodia alebo podporujú prirodzenú akumuláciu vody v lokalitách na to vhodných a ktoré zmenšujú maximálny prietok povodne, chránia územie mestskej časti pred zaplavením povrchovým odtokom, vodou z vodného toku alebo vnútornými vodami,
e)	koordinuje povoľovanie stavieb a určovanie regulatív priestorového usporiadania a funkčného využívania územia v územnom pláne zóny s opatreniami na ochranu pred povodňami, ktoré sú uvedené v schválenom pláne manažmentu povodňového rizika,
f)	vypracúva povodňový plán záchranných prác, súčasťou povodňového plánu záchranných prác mestskej časti sú povodňové plány záchranných prác právnických osôb a fyzických osôb - podnikateľov, ktorých stavby, objekty alebo zariadenia na území mestskej časti môžu byť postihnuté povodňou a sú vypracúvané na základe všeobecne záväzného nariadenia mestskej časti,
g)	môže vyhlásiť ihneď III. stupeň povodňovej aktivity, ak v dôsledku vzniku povodne hrozí nebezpečenstvo ohrozenia ľudského zdravia, zaplavenia územia a vzniku povodňových škôd, 
h)	vyhlasuje a odvoláva (starosta) na návrh správcu vodohospodársky významného vodného toku, správcu drobného vodného toku alebo z vlastného podnetu II. stupeň povodňovej aktivity a III. stupeň povodňovej aktivity,
i)	ak vyhlásila alebo odvolala stupeň povodňovej aktivity, bezodkladne o tom informuje podľa povodňového plánu orgány ochrany pred povodňami a orgány štátnej správy, Hasičský a záchranný zbor, osoby zaradené do ochrany pred povodňami, správcu vodohospodársky významných vodných tokov, dotknutých správcov drobných vodných tokov a ústav,
j)	poskytuje súčinnosť krajskému úradu životného prostredia alebo obvodnému úradu životného prostredia, ktorý vykonáva povodňovú prehliadku,
k)	zabezpečuje hlásnu povodňovú službu,
l)	vykonáva varovanie obyvateľstva na povodňou ohrozenom území podľa osobitného predpisu,
m)	zriaďuje a vykonáva hliadkovú službu od vyhlásenia III. stupňa povodňovej aktivity,
n)	vykonáva povodňové zabezpečovacie práce na základe povodňových plánov a na príkaz orgánu ochrany pred povodňami,
o)	riadi povodňové záchranné práce,
p)	predkladá priebežné správy o povodňovej situácii v čase od vyhlásenia do odvolania III. stupňa povodňovej aktivity okrem obdobia od vyhlásenia do odvolania mimoriadnej situácie obvodnému úradu a obvodnému úradu životného prostredia,
q)	predkladá priebežné správy o povodňovej situácii v čase od vyhlásenia do odvolania mimoriadnej situácie obvodnému úradu,
r)	analyzuje a vyhodnocuje vykonávanie povodňových záchranných prác a výdavky na vykonávanie povodňových záchranných prác podľa osobitného predpisu,
s)	preberá od osôb vyhodnotenie povodňových škôd na majetku v ich vlastníctve, správe alebo užívaní, predkladá vyhodnotenie povodňových škôd na majetku osoby obvodnému úradu životného prostredia,
t)	preberá súhrnnú správu o priebehu povodní, ich následkoch a vykonaných opatreniach od vlastníka, správcu a užívateľa stavby, objektu alebo zariadenia, ktoré je umiestnené na vodnom toku alebo v inundačnom území, do 15 pracovných dní od času odvolania II. stupňa povodňovej aktivity,
u)	predkladá súhrnnú správu o priebehu povodní, ich následkoch a vykonaných opatreniach obvodnému úradu životného prostredia do 20 pracovných dní od času odvolania II. stupňa povodňovej aktivity,
v)	môže rozhodnutím určiť územie s retenčným potenciálom ako záplavové územie pre potreby sploštenia povodňovej vlny,
w)	zriaďuje povodňovú komisiu ako svoj poradný a výkonný orgán, štatút povodňovej komisie schvaľuje starosta,
x)	spolupracuje s Krajským úradom životného prostredia na vyhotovení predbežného hodnotenia povodňového rizika a návrhov plánov manažmentu povodňového rizika, ich prehodnocovaní a aktualizácii,
y)	spolupracuje s Obvodným úradom životného prostredia na vyhotovení predbežného hodnotenia povodňového rizika a návrhov plánov manažmentu povodňového rizika, ich prehodnocovaní a aktualizácii,
z)	riadi a zabezpečuje vykonávanie opatrení na ochranu pred povodňami na území mestskej časti,
za) spolupracuje vo veciach ochrany pred povodňami s obvodným úradom životného prostredia, s obvodným úradom, s okresným riaditeľstvom Hasičského a záchranného zboru, so správcom vodohospodársky významných vodných tokov a so správcami drobných vodných tokov v katastrálnom území mestskej časti,
zb) v oblasti prevencie vykonáva v rámci preneseného výkonu štátnej správy na úseku ochrany pred povodňami tieto činnosti:
1.	usmerňuje a kontroluje činnosť osôb pri plnení úloh na úseku ochrany pred povodňami,
2.	spolupracuje so správcom vodohospodársky významných vodných tokov, správcom drobných vodných tokov a poverenými osobami pri vypracovaní, prehodnocovaní a aktualizáciách predbežného hodnotenia povodňového rizika,
3.	spolupracuje s poverenými osobami a so správcom vodohospodársky významných vodných tokov na vyhotovení návrhov plánov manažmentu povodňového rizika, ich prehodnocovaní a aktualizácii, najmä pri navrhovaní preventívnych opatrení na ochranu pred povodňami situovaných v katastrálnom území obce, ktoré spomaľujú odtok vody z povodia do vodných tokov, zmenšujú maximálny prietok povodne alebo chránia územie pred zaplavením počas povodne,
4.	spolupracuje v rámci svojich možností na vykonávaní preventívnych opatrení na ochranu pred povodňami v katastrálnom území mestskej časti, najmä preventívnych opatrení, ktoré spomaľujú odtok vody z povodia do vodných tokov, zvyšujú retenčnú schopnosť povodia alebo podporujú prirodzenú akumuláciu vody v lokalitách na to vhodných, zmenšujú maximálny prietok povodne alebo chránia intravilán pred zaplavením povrchovým odtokom s ich vlastníkmi, správcami alebo užívateľmi,
5.	spracúva povodňový plán zabezpečovacích prác, ak má drobný vodný tok alebo jeho ucelený úsek v nájme alebo vo výpožičke a tento predkladá na schválenie obvodnému úradu životného prostredia,
6.	ukladá všeobecne záväzným nariadením povinnosť vypracovať a aktualizovať povodňový plán záchranných prác právnickej osobe a fyzickej osobe - podnikateľovi, ktorej objekt môže byť postihnutý povodňou a prikladá ich k povodňovému plánu mestskej časti,
7.	vypracúva povodňový plán záchranných prác mestskej časti, ktorého súčasťou sú povodňové plány záchranných prác právnických osôb a fyzických osôb - podnikateľov podľa šiesteho bodu,
8.	zriaďuje na plnenie úloh na úseku ochrany pred povodňami povodňovú komisiu mestskej časti a vypracúva jej štatút, ak plnenie úloh obce na úseku ochrany pred povodňami počas povodňovej situácie nezabezpečuje krízový štáb; mestská časť o rozhodnutí zriadiť povodňovú komisiu informuje obvodný úrad životného prostredia,
9.	zabezpečuje v rámci možností pracovné sily a vecné prostriedky na ochranu pred povodňami, vyhotovuje súpis vecných prostriedkov, zabezpečuje ich riadne uskladnenie a udržiavanie,
10.	oznamuje termín konania povodňovej prehliadky vlastníkom, správcom alebo užívateľom stavieb, objektov alebo zariadení, ktoré sú umiestnené v predmetnom vodnom toku, stavieb križujúcich predmetný vodný tok, stavieb v jeho inundačnom území alebo v území ohraničenom záplavovou čiarou povodne so strednou pravdepodobnosťou výskytu alebo v území, ktoré je pravdepodobne ohrozené povodňami,
11.	zúčastňuje sa povodňových prehliadok na vodných tokoch, ktoré pretekajú cez katastrálne územie mestskej časti,
zc)  počas povodňovej situácie vykonáva v rámci preneseného výkonu štátnej správy na úseku ochrany pred povodňami tieto činnosti:
1.	vyhlasuje a odvoláva II. stupeň povodňovej aktivity a III. stupeň povodňovej aktivity pre územie obce na návrh správcu vodohospodársky významného vodného toku alebo správcu drobného vodného toku, alebo z vlastného podnetu a informuje o tom bezodkladne obvodný úrad životného prostredia, obvodný úrad alebo koordinačné stredisko integrovaného záchranného systému alebo Hasičský a záchranný zbor, správcu vodohospodársky významných vodných tokov a ústav,
2.	upozorňuje na nebezpečenstvo povodne obce smerom po prúde vodného toku,
3.	zriaďuje a vykonáva na svojom území hliadkovú službu počas III. stupňa povodňovej aktivity a počas mimoriadnej situácie, ak ju nie je schopná samostatne vykonávať, spolupracuje pri jej organizácii so správcom vodohospodársky významných vodných tokov a prípadne so správcom drobného vodného toku,
4.	dohliada, aby vlastníci, správcovia a užívatelia stavieb, objektov a zariadení na území mestskej časti, ktoré môžu byť ohrozené povodňou, vykonali opatrenia na ochranu pred povodňami podľa povodňového plánu záchranných prác,
5.	vyžaduje od fyzických osôb osobnú pomoc na plnenie úloh pri ochrane pred povodňami, pokiaľ nejde o fyzické osoby oslobodené od osobných úkonov,
6.	ukladá povinnosť osobe poskytnúť vecné plnenie na zvládnutie úloh počas povodňovej situácie,
7.	vypracúva v čase III. stupňa povodňovej aktivity a mimoriadnej situácie priebežné správy o povodňovej situácii a predkladá ich obvodnému úradu a obvodnému úradu životného prostredia,
8.	operatívne rieši problémy, ktoré sa vyskytli pri realizácii opatrení na ochranu pred povodňami,
zd) po povodni vykonáva v rámci preneseného výkonu štátnej správy na úseku ochrany pred povodňami tieto činnosti:
1.	zabezpečuje obnovenie základných podmienok pre život ľudí a pre hospodársku činnosť na povodňou zaplavenom území,
2.	vyhodnocuje povodňové škody na majetku mestskej časti a na majetku osôb, ktoré vznikli v katastrálnom území mestskej časti,
3.	vypracúva súhrnnú správu o priebehu povodní, ich následkoch a vykonaných opatreniach, ktorú predkladá obvodnému úradu životného prostredia
ze) vykonáva pri ochrane pred povodňami v rámci preneseného výkonu pôsobnosti štátnej správy na úseku územného plánovania a stavebného poriadku tieto činnosti:
1.	poskytuje správcovi vodohospodársky významných vodných tokov alebo poverenej osobe informácie z územnoplánovacej dokumentácie a prípadne ďalšie informácie, ktoré môžu prispieť k vypracovaniu, prehodnocovaniu a aktualizácii predbežného hodnotenia povodňového rizika,
2.	poskytuje správcovi vodohospodársky významných vodných tokov alebo poverenej osobe podklady potrebné na vyhotovenie, prehodnotenie a aktualizáciu mapy povodňového rizika,
3.	koordinuje povoľovanie stavieb a určovanie regulatív priestorového usporiadania a funkčného využívania územia v územnom pláne obce alebo v územnom pláne zóny s opatreniami na ochranu pred povodňami, ktoré sú uvedené v schválenom pláne manažmentu povodňového rizika,
4.	zabezpečuje vyznačenie všetkých záplavových čiar zobrazených na mapách povodňového ohrozenia do územného plánu mestskej časti alebo územného plánu zóny pri najbližšom preskúmavaní schváleného územného plánu podľa osobitného predpisu,
5.	žiada správcu vodohospodársky významného vodného toku o vypracovanie návrhu rozsahu inundačného územia alebo o navrhnutie zmeny rozsahu inundačného územia na obstaranie územného plánu mestskej časti alebo územného plánu zóny v blízkosti neohradzovaného vodného toku, jeho zmeny alebo doplnku,
6.	spolupracuje so správcom vodohospodársky významných vodných tokov a s poverenými osobami pri vypracúvaní, prehodnocovaní a aktualizácii plánu manažmentu povodňového rizika, najmä pri navrhovaní preventívnych opatrení na ochranu pred povodňami situovaných na území mestskej časti, ktoré spomaľujú odtok vody z povodia do vodných tokov alebo chránia územie obce pred zaplavením povrchovým odtokom, zmenšujú maximálny prietok povodne, chránia územie mestskej časti pred zaplavením vodou z vodného toku alebo chránia územie mestskej časti pred zaplavením vnútornými vodami a navrhované preventívne opatrenia sú situované na území mestskej časti,
zf) vyhlasuje a odvoláva mimoriadnu situáciu, ak hrozí bezprostredné ohrozenie životov, zdravia, majetku, kultúrneho dedičstva alebo životného prostredia povodňou a ihneď o tom informuje obvodný úrad alebo koordinačné stredisko integrovaného záchranného systému, alebo okresné riaditeľstvo Hasičského a záchranného zboru, obvodný úrad životného prostredia, správcu vodohospodársky významných vodných tokov a ústav,
zg) poskytuje obyvateľovi mestskej časti nevyhnutnú okamžitú pomoc v jeho náhlej núdzi spôsobenej povodňou podľa osobitného predpisu,
zh) určuje rozsah inundačného územia podľa osobitného predpisu a dokumentáciu určeného inundačného územia odovzdáva orgánom územného plánovania,
zi) spolupracuje s vyšším územným celkom na vypracovaní, prehodnocovaní a aktualizáciách predbežného hodnotenia povodňového rizika a častí plánov manažmentu povodňového rizika, ktoré sa týkajú územia vyššieho územného celku,
zj)  poskytuje súčinnosť vyššiemu územnému celku na príprave a kontrole zabezpečenia ochrany pred povodňami,
zk) spolupracuje so správcom vodohospodársky významných vodných tokov na vyhotovovaní návrhov plánov manažmentu povodňového rizika, ich prehodnocovaní a aktualizácii,
zl)  spolupracuje so správcom drobných vodných tokov pri zabezpečovaní vyhotovenia návrhu plánu manažmentu povodňového rizika, prehodnotenia a aktualizácii,
zm)  môže vyžadovať pri ochrane pred povodňami pomoc Policajného zboru na plnenie úloh podľa osobitného predpisu,
zn) môže vyžadovať pomoc ozbrojených síl Slovenskej republiky podľa osobitného predpisu,
zo)  posudzuje uplatnený nárok na peňažnú náhradu podľa § 44 ods. 5 a ak sa nárok na peňažnú náhradu uzná, určuje výšku peňažnej náhrady, ak nárok vznikol na základe príkazu mestskej časti,
zp)  prejednáva priestupky a ukladá pokuty.

Poznámka pod čiarou k odkazu 134 znie:
„134)  § 5 ods. 3 a 6, § 6 ods. 10, § 8 ods. 12 a 15, § 10 ods. 3 písm. c), § 11 ods. 6, 11 a 12, § 13 ods. 2, § 15 ods. 2 a 3, § 16 ods. 5, § 17 ods. 3, § 18, 19 ods. 1 písm. b) a c), ods. 5 a 6, ods. 10 písm. a) a b), § 21, § 22 ods. 3, 24 písm. c), § 25 písm. c), § 26, § 27, § 32 písm. a) a c), § 36 ods. 3 písm. c) a ods. 4 písm. b), § 39, § 40, § 44 ods. 6 a § 47 ods. 3 zákona č.  7/2010 Z. z.“.
	
8.	Čl. 77 vrátane nadpisu znie:

„Čl. 77
Pôsobnosti Bratislavy v oblasti hospodárskej mobilizácie

 Bratislava podľa osobitného predpisu143)
a)	je subjektom hospodárskej mobilizácie, 
b)	v rozsahu svojej pôsobnosti a podľa uznesenia vlády, prijatého v súlade s osobitným predpisom, vykonáva v stave bezpečnosti opatrenie hospodárskej mobilizácie podľa § 5 písm. y) (ochrana objektov osobitnej dôležitosti a ďalších dôležitých objektov),
c)	spolupracuje s Ministerstvom školstva, vedy, výskumu a športu Slovenskej republiky a vyšším územným celkom pri vykonávaní opatrenia hospodárskej mobilizácie podľa § 5 písm. u) (redukovaný výchovno-vzdelávací proces) tak, aby bola zabezpečená výchova a vzdelávanie v školách a v školských zariadeniach v sústave škôl a školských zariadení,
d)	spolupracuje s Ministerstvom kultúry Slovenskej republiky a vyšším územným celkom pri vykonávaní opatrenia hospodárskej mobilizácie podľa § 5 písm. x) (ochrana kultúrneho dedičstva),
e)	uplatňuje požiadavky na nariadenie vykonávania opatrení hospodárskej mobilizácie na obvodnom úrade,
f)	poskytuje obvodnému úradu informáciu prostredníctvom špecifického aplikačného programu jednotného informačného systému hospodárskej mobilizácie alebo na jeho žiadosť aj prostredníctvom iného vlastného programového prostriedku o
1.	právnických osobách a fyzických osobách -podnikateľoch na území Bratislavy, ktoré môžu byť určené ako subjekty hospodárskej mobilizácie podľa § 4 ods. 1 písm. d) druhého bodu,
2.	fyzických osobách, ktorým môže byť uložená pracovná povinnosť,
3.	právnických osobách, fyzických osobách -podnikateľoch a fyzických osobách, ktorým možno uložiť vecné plnenie, a o vecných prostriedkoch, ktoré možno použiť na vecné plnenie podľa § 5 písm. t) (vecné plnenie),
4.	vykonaných opatreniach na účel vykonávania opatrenia hospodárskej mobilizácie podľa § 5 písm. e) (organizácia dodávok životne dôležitých výrobkov alebo životne dôležitých tovarov a ich predaj s využitím mimoriadnych regulačných opatrení),
g)	v období krízovej situácie vykonáva opatrenia hospodárskej mobilizácie uvedené v § 5 písm. h), u) a x) (organizácia dopravného zabezpečenia, redukovaný výchovno-vzdelávací proces, ochrana kultúrneho dedičstva),
h)	v období krízovej situácie poskytuje obvodnému úradu prostredníctvom špecifického aplikačného programu jednotného informačného systému hospodárskej mobilizácie alebo na základe žiadosti aj prostredníctvom iného vlastného programového prostriedku okrem informácií uvedených v odseku 2 písm. d), a to informácie potrebné na vykonávanie opatrení hospodárskej mobilizácie podľa § 5 písm. e), r) alebo písm. t) (organizácia dodávok životne dôležitých výrobkov alebo životne dôležitých tovarov a ich predaj s využitím mimoriadnych regulačných opatrení, pracovná povinnosť, vecné plnenie),
i)	spracováva a aktualizuje informácie potrebné na vykonávanie opatrení hospodárskej mobilizácie v špecifickom aplikačnom programe jednotného informačného systému hospodárskej mobilizácie podľa § 39 ods. 7,
j)	pri vykonávaní opatrení hospodárskej mobilizácie spolupracuje s Ministerstvom hospodárstva Slovenskej republiky, vyšším územným celkom a obvodným úradom, v ktorého územnom obvode sa nachádza, a inými subjektmi hospodárskej mobilizácie,
k)	vo svojej zriaďovateľskej pôsobnosti poskytuje Ministerstvu školstva Slovenskej republiky údaje o počtoch a rozmiestnení jednotlivých druhov a typov škôl a školských zariadení, o počtoch žiakov, pedagogických a nepedagogických pracovníkoch škôl a školských zariadení, o ubytovacích a vyvarovacích kapacitách týchto škôl a školských zariadení, o predpokladaných finančných nákladoch potrebných na riešenie krízovej situácie v školách a školských zariadeniach a ďalšie údaje určené týmto ministerstvom,
l)	poskytne bezodplatne po aktivizácii Centra sústredeného sociálneho zabezpečenia priestor na jeho činnosť,
m)	ako subjekt hospodárskej mobilizácie, v prospech ktorého bola pracovná povinnosť uložená poskytuje odmenu podľa § 27 ods. 1,
n)	ako subjekt hospodárskej mobilizácie, v prospech ktorého bolo vecné plnenie, poskytuje peňažnú náhradu za vecné plnenie,
o)	ako subjekt hospodárskej mobilizácie, v prospech ktorého bolo vecné plnenie, poskytuje náhradu škody.“.

Poznámka pod čiarou k odkazu 143 znie:
„143) § 4 ods. 1 písm. c), § 7 ods. 3, 15 a 16, § 18 ods. 2 písm. a) a d), § 18 ods. 3 písm. a), b) bod 1. § 18 ods. 4 až 7, § 27 ods. 2, § 28 ods. 4, § 30 ods. 2 zákona o č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov.“.
	
9.	Čl. 78 vrátane nadpisu znie:

„Čl. 78
Pôsobnosti mestskej časti v oblasti hospodárskej mobilizácie

Mestská časť podľa osobitného predpisu144)
a)	je subjektom hospodárskej mobilizácie, 
b)	v stave bezpečnosti vykonáva opatrenia hospodárskej mobilizácie (krízové plánovanie, organizácia dodávok životne dôležitých výrobkov alebo životne dôležitých tovarov a ich predaj s využitím mimoriadnych regulačných opatrení, zriaďovanie výdajní odberných oprávnení, evidencia ľudských zdrojov pre potreby plnenia pracovných úloh, evidencia vecných prostriedkov na účely vecného plnenia),
c)	v rozsahu svojej pôsobnosti a podľa uznesenia vlády, prijatého v súlade s osobitným predpisom, vykonáva v stave bezpečnosti opatrenie hospodárskej mobilizácie podľa § 5 písm. y) (ochrana objektov osobitnej dôležitosti a ďalších dôležitých objektov),
d)	ako subjekt hospodárskej mobilizácie vykonáva opatrenia hospodárskej mobilizácie podľa § 5 písm. a), d), f), l), n), q) a s) (krízové plánovanie, uchovanie výrobných schopností, zriaďovanie výdajní odberných oprávnení, finančné zabezpečenie, tvorba štátnych hmotných rezerv a hospodárenie s nimi evidencia ľudských zdrojov pre potreby plnenia pracovných úloh, evidencia vecných prostriedkov na účely vecného plnenia) v stave bezpečnosti a v období krízovej situácie po vyhlásení núdzového stavu alebo výnimočného stavu bez toho, aby vláda tieto opatrenia nariadila; v čase núdzového stavu alebo výnimočného stavu môže vláda na návrh ministerstva hospodárstva nariadiť aj vykonávanie opatrení hospodárskej mobilizácie podľa § 5 písm. g), i), j), m), y), aa), ab) alebo písm. ac) (organizácia zdravotníckeho zabezpečenia, ochrana životne dôležitých zdrojov, organizácia stavebných a sanačných činností, organizácia sociálneho zabezpečenia, ochrana objektov osobitnej dôležitosti a ďalších dôležitých objektov, organizácia poštových služieb, organizácia poskytovania elektronických komunikačných sietí a elektronických komunikačných služieb, organizácia dodávok pohonných hmôt); ak ich vláda nenariadi, subjekty hospodárskej mobilizácie ich vykonávajú v núdzovom stave a výnimočnom stave tak ako v stave bezpečnosti,
e)	v rámci plnenia opatrenia hospodárskej mobilizácie podľa § 5 písm. a) vedie len súbor informácií vedených v špecifickom aplikačnom programe jednotného informačného systému hospodárskej mobilizácie alebo v inom vlastnom programovom prostriedku podľa pokynov Ministerstva hospodárstva Slovenskej republiky,
f)	získava, spracováva a uchováva osobné údaje  zamestnancov subjektu hospodárskej mobilizácie alebo fyzických osôb na účely krízového plánovania, vyrozumenia subjektu hospodárskej mobilizácie o vyhlásení núdzového stavu, výnimočného stavu, vojnového stavu a vypovedaní vojny alebo o nariadení vykonávania opatrení hospodárskej mobilizácie, uloženia pracovnej povinnosti, vecného plnenia, výdaja nákupných preukazov alebo prídelových lístkov alebo evidencie zamestnancov pre územnú vojenskú správu na účely ich oslobodenia od mimoriadnej služby  určené na zaistenie bezpečnosti Slovenskej republiky alebo obrany Slovenskej republiky a vedené v špecifickom aplikačnom programe jednotného informačného systému hospodárskej mobilizácie alebo v inom vlastnom programovom prostriedku v rozsahu podľa § 7 ods. 10,
g)	spolupracuje s Ministerstvom dopravy, výstavby a regionálneho rozvoja Slovenskej republiky vyšším územným celkom pri vykonávaní opatrenia hospodárskej mobilizácie podľa § 5 písm. h) tak, aby bolo zabezpečené plnenie úloh v rozsahu a podľa priorít, ktoré vláda nariadi podľa odsekov 4 až 7,
h)	spolupracuje s Ministerstvom školstva, vedy, výskumu a športu Slovenskej republiky a vyšším územným celkom pri vykonávaní opatrenia hospodárskej mobilizácie podľa § 5 písm. u) (redukovaný výchovno-vzdelávací proces) tak, aby bola zabezpečená výchova a vzdelávanie v školách a v školských zariadeniach v sústave škôl a školských zariadení,
i)	spolupracuje s Ministerstvom kultúry Slovenskej republiky a vyšším územným celkom pri vykonávaní opatrenia hospodárskej mobilizácie podľa § 5 písm. x) (ochrana kultúrneho dedičstva),
j)	uplatňuje požiadavky na nariadenie vykonávania opatrení hospodárskej mobilizácie na obvodnom úrade,
k)	zriaďuje výdajne odberných oprávnení podľa rozhodnutia obvodného úradu a vytvára materiálne a organizačné podmienky na ich činnosť po vyhlásení mimoriadnych regulačných opatrení; túto činnosť vykonáva ako prenesený výkon štátnej správy,
l)	uplatňuje požiadavky na odberné oprávnenia na obvodnom úrade,
m)	poskytuje obvodnému úradu informáciu prostredníctvom špecifického aplikačného programu jednotného informačného systému hospodárskej mobilizácie alebo na jeho žiadosť aj prostredníctvom iného vlastného programového prostriedku o
1.	právnických osobách a fyzických osobách -podnikateľoch na území mestskej časti, ktoré môžu byť určené ako subjekty hospodárskej mobilizácie podľa § 4 ods. 1 písm. d) druhého bodu,
2.	fyzických osobách, ktorým môže byť uložená pracovná povinnosť,
3.	právnických osobách, fyzických osobách-podnikateľoch a fyzických osobách, ktorým možno uložiť vecné plnenie, a o vecných prostriedkoch, ktoré možno použiť na vecné plnenie podľa § 5 písm. t) (vecné plnenie),
4.	vykonaných opatreniach na účel vykonávania opatrenia hospodárskej mobilizácie podľa § 5 písm. e) (organizácia dodávok životne dôležitých výrobkov alebo životne dôležitých tovarov a ich predaj s využitím mimoriadnych regulačných opatrení),
n)	v období krízovej situácie vykonáva opatrenia hospodárskej mobilizácie uvedené v § 5 písm. h), u) a x) (organizácia dopravného zabezpečenia, redukovaný výchovno-vzdelávací proces, ochrana kultúrneho dedičstva),
o)	v období krízovej situácie poskytuje obvodnému úradu prostredníctvom špecifického aplikačného programu jednotného informačného systému hospodárskej mobilizácie alebo na základe žiadosti aj prostredníctvom iného vlastného programového prostriedku okrem informácií uvedených v odseku 2 písm. d), a to informácie potrebné na vykonávanie opatrení hospodárskej mobilizácie podľa § 5 písm. e), r) alebo písm. t) (organizácia dodávok životne dôležitých výrobkov alebo životne dôležitých tovarov a ich predaj s využitím mimoriadnych regulačných opatrení, pracovná povinnosť, vecné plnenie), informácie o stave vydaných odberných oprávnení, ktoré boli distribuované do konkrétnych výdajní odberných oprávnení po nariadení mimoriadnych regulačných opatrení, sumár o inventarizácii a stave hospodárskych zvierat a rastlinných komodít v územnom obvode mestskej časti z údajov vyžiadaných od subjektov hospodárskej mobilizácie v pôsobnosti ministerstva pôdohospodárstva a rozvoja vidieka právnických osôb, ktoré nie sú subjektmi hospodárskej mobilizácie, a fyzických osôb a fyzických osôb-podnikateľov vlastniacich hospodárske zvieratá alebo pestujúcich rastlinné komodity,
p)	požaduje od fyzických osôb alebo fyzických osôb-podnikateľov a právnických osôb vlastniacich hospodárske zvieratá alebo pestujúcich rastlinné komodity v územnom obvode mestskej časti poskytnutie informácie o stave a inventarizácii hospodárskych zvierat a rastlinných komodít,
q)	spracováva a aktualizuje informácie potrebné na vykonávanie opatrení hospodárskej mobilizácie v špecifickom aplikačnom programe jednotného informačného systému hospodárskej mobilizácie podľa § 39 ods. 7,
r)	pri vykonávaní opatrení hospodárskej mobilizácie spolupracuje s Ministerstvom hospodárstva Slovenskej republiky, vyšším územným celkom a obvodným úradom, v ktorého územnom obvode sa nachádza, a inými subjektmi hospodárskej mobilizácie,
s)	vo svojej zriaďovateľskej pôsobnosti poskytuje Ministerstvu školstva Slovenskej republiky údaje o počtoch a rozmiestnení jednotlivých druhov a typov škôl a školských zariadení, o počtoch žiakov, pedagogických a nepedagogických pracovníkoch škôl a školských zariadení, o ubytovacích a vyvarovacích kapacitách týchto škôl a školských zariadení, o predpokladaných finančných nákladoch potrebných na riešenie krízovej situácie v školách a školských zariadeniach a ďalšie údaje určené týmto ministerstvom,
t)	poskytne bezodplatne po aktivizácii Centra sústredeného sociálneho zabezpečenia priestor na jeho činnosť,
u)	ako subjekt hospodárskej mobilizácie, v prospech ktorého bola pracovná povinnosť uložená poskytuje odmenu podľa § 27 ods. 1,
v)	ako subjekt hospodárskej mobilizácie, v prospech ktorého bolo vecné plnenie, poskytuje peňažnú náhradu za vecné plnenie,
w)	ako subjekt hospodárskej mobilizácie, v prospech ktorého bolo vecné plnenie, poskytuje náhradu škody.“.

Poznámka pod čiarou k odkazu 144 znie:
„144) § 4 ods. 1 písm. c), § 7 ods. 2 písm. b), § 7 ods. 3, 6, 9, 10, 13, 15 a 16, § 18 ods. 2 až 7, § 27 ods. 2, § 28 ods. 4, § 30 ods. 2 zákona č. 179/2011 Z. z.“.	

Čl. II
Tento dodatok nadobúda účinnosť ...........................

Milan Ftáčnik
primátor